b'\n_START_ARTICLE_\nComuna Cizer, S\xc4\x83laj\n_START_SECTION_\nA\xc8\x99ezare\n_START_PARAGRAPH_\nComuna Cizer  este situat\xc4\x83 la limita sud-vestic\xc4\x83 a jude\xc8\x9bul S\xc4\x83laj, ocup\xc4\x83 zona marginal\xc4\x83 de contact a Depresiunii Crasna cu horstul lamelar al Mese\xc8\x99ului, inclusiv culmea \xc3\xaenalt\xc4\x83 a M\xc4\x83gurii Priei (997 m - punctul cu cea mai mare altitudine din jude\xc8\x9bul S\xc4\x83laj), in bazinele hidrografice ale Crasnei si Cri\xc8\x99ului Repede, \xc8\x99i se \xc3\xaentinde pe o suprafa\xc8\x9b\xc4\x83 total\xc4\x83 de 71,23 km2. Comuna este constituit\xc4\x83 din trei localit\xc4\x83\xc8\x9bi: Cizer, re\xc8\x99edin\xc8\x9ba de comun\xc4\x83, Plesca \xc8\x99i Pria. Localitatea Cizer, \xc3\xaen structura sa actual\xc4\x83, cuprinde \xc8\x99i satul Boian. Cizerul este situat la o distan\xc8\x9b\xc4\x83 de 35 km fa\xc8\x9b\xc4\x83 de municipiul Zal\xc4\x83u\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Cizer se ridic\xc4\x83 la 2.196 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 2.467\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (86,75%), cu o minoritate de romi (11,48%). Pentru 1,78% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (91,3%), dar exist\xc4\x83 \xc8\x99i minorit\xc4\x83\xc8\x9bi de penticostali (3,05%) \xc8\x99i greco-catolici (2,91%). Pentru 1,87% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.\n_START_SECTION_\nEconomie\n_START_PARAGRAPH_\nEconomia comunei este una predominant agricol\xc4\x83, bazat\xc4\x83 pe cultura plantelor \xc8\x99i cre\xc8\x99terea animalelor. Fondul forestier ocup\xc4\x83 cca. 26% din suprafa\xc8\x9ba total\xc4\x83 a comunei, situa\xc8\x9bie care a f\xc4\x83cut posibil\xc4\x83 dezvoltarea micii industrii bazate pe prelucrarea lemnului.\n_START_SECTION_\nTurism\n_START_PARAGRAPH_\nFondul turistic de care dispune comuna Cizer este caracterizat de bog\xc4\x83\xc8\x9bia elementelor naturale \xc8\x99i antropice existente la nivelul comunei. _NEWLINE_Fondul turistic natural este reprezentat de peisajele montane al_NEWLINE_M\xc4\x83gurii Priei, v\xc3\xa2rful cel mai \xc3\xaenalt al Mese\xc8\x99ului, de pitorescul v\xc4\x83ilor Poicu, Pria si Crasna, de armonia vegeta\xc8\x9biei cu relieful \xc8\x99i nu \xc3\xaen ultimul r\xc3\xa2nd de prezen\xc8\x9ba unei faune de exceptie. Comuna dispune de resurse turistice de natur\xc4\x83 antropic\xc4\x83 foarte variate \xc8\x99i atractive._NEWLINE_Fondul construit, de excep\xc8\x9bie, cu elemente p\xc4\x83strate at\xc3\xa2t pe culmile mun\xc8\x9bilor c\xc3\xa2t \xc8\x99i \xc3\xaen sate, obiectele de colec\xc8\x9bie adunate in "muzeul satului" din Cizer, g\xc4\x83zduit \xc3\xaentr-o cas\xc4\x83 de lemn datat\xc4\x83 din anul 1780 (monument de arhitectur\xc4\x83), folclorul \xc8\x99i obiceiurile str\xc4\x83mo\xc8\x99e\xc8\x99ti ale rom\xc3\xa2nilor de pe aceste meleaguri, fac din comuna Cizer un areal de convergen\xc8\x9b\xc4\x83 turistic\xc4\x83 de necontestat.\n_START_SECTION_\nPersonalit\xc4\x83\xc8\x9bi\n_START_PARAGRAPH_\nBoga\xc8\x9bia cultural\xc4\x83 \xc8\x99i frumuse\xc8\x9bile acestor locuri se pare c\xc4\x83 au avut un rol primordial in evolu\xc8\x9bia operei sculptorului Victor Gaga a scriitorului Costel Babo\xc8\x99, oameni de cultur\xc4\x83 ai acestor meleaguri si a binecunoscutul interpret de muzica populara Vasile Coca fiu al comunei Cizer.'